《麦》
宋代·晁公溯

层云挟雨来，四郊树木苍。
东风吹春促，尚带花药香。
年华不可驻，倏见夏日长。
近传陵陂麦，宿昔青已黄。
隣舍思煮饼，隔墙闻沸汤。
里胥忽在门，先当输官仓。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。